***У С Т А В***

***На НЧ „П.Р.Славейков-1903” с.Добри дял, общ.Лясковец***  */приет на ОС на читалището но 22.05.1997г.,променен и допълнен от ОС на читалището но 28.05.2000г.,променен и допълнен от ОС на читалището на 05.02.2010г.,променен и допълнен от ОС но читалището на 23.03.2019г./, променен и допълнен от ОС но читалището на 26.03.2022г.*

*Читалище „П.Р.Славейков” с.Добри дял, е основано на 31.01.1903г.,по инициатива на група учители от селото.Първоначално то се е именувало „Надежда”, но по-късно през 1918г.е преименувано на „Петко Рачев Славейков”.*

***І. ОБЩИ ПОЛУЖЕНИЯ***

***Чл.1,Ал.1.*** *НЧ „П.Р.Славейков-1903” с.Добри дял е традиционно самоуправляващо се българско културно-просветно дружество, което изпълнява и държавни културни-просветни задачи.* ***Ал.2.*** *Читалището е юридическо лице с нестопанска цел. То е изградено и работи на принципите на демократизма,доброволността и автономията.* ***Чл.2.*** *Народно Читалище „П.Р.Славейков-1903” с.Добри дял не е политическа организация.В дейността му могат да участват всички физически лица,без оглед на ограничения на възраст и пол,политически и религиозни възгледи и етническо самосъзнание.* ***Чл.3.*** *Народно Читалище „П.Р.Славейков-1903” с.Добри дял работи в тясно взаимодействие с кметството,пенсионерски клуб,младежите и децата.* ***Чл.4.*** *То поддържа отношенията на сътрудничество и координация с държавните органи,организации и фирми,законите на които възлагат определени задължения.* ***Чл.5.*** *Читалището може и трябва да поддържа връзка с читалищата от околните села и общини,както и да взема участие в мероприятия с читалищен характер на местно и национално ниво.* ***Чл.6.*** *Народно Читалище „П.Р.Славейков-1903” с.Добри дял е юридическо лице по закон.То се представлява от Председателя на ЧН и Секретаря.*

***ІІ. ЦЕЛИ И ЗАДАЧИ***

***Чл.7.*** *Народно Читалище „П.Р.Славейков-1903” с.Добри дял има за цел на създава,опазва и разпространява духовни ценности ,да развива творческите способности,да задоволява културните потребности и интереси на живеещите в с. Добри дял,да разкрива условия за общуване между хората, да подпомага и организира стопански и културни почини.*

***Чл.8.*** *То има следните цели и задачи:*

***Ал.1/т.1.*** *Да развива и обогатява културния живот,социалната и образователна дейност в селото,където осъществява дейността си;*

***т.2.*** *Да запазим обичайте и традициите на българския0 народ;*

***т.3.*** *Да разширява знанията на гражданите и спомага за приобщаването им към ценностите и постиженията на науката,изкуството и културата;*

***т.4.*** *Да възпитава и утвърждава националното самочувствие;*

***т.5.*** *Да създава условие за развитие и изява на творческите способности на младото поколение в с.Добри дял.*

***т.6.*** *Да възпитава в дух на демократизъм,родолюбие и човешки ценности.*

***т.7.*** *Да осигурява достъп до информация-предоставяне на компютри и интернет услуги.*

***т.8.*** *Създаване и поддържане на ел.информационни мрежи.*

***Чл.9.Ал.1***  *Народно Читалище „П.Р.Славейков-1903” с.Добри дял осъществява своите цели и задачи,чрез различни дейности като:*

***т.1.*** *Общодостъпна библиотека* ***т.2.*** *Самодейни колективи* ***т.3.*** *Концерти и спектакли* ***т.4.*** *Национални и общоселски празници,обичаи и ритуали* ***т.5.*** *Кино,младежки домове* ***т.6.*** *Предоставяне на компютри,информационни и интернет услуги.*

***Ал.2. Народно Читалище „П.Р.Славейков-1903” с.Добри дял******може да развива и допълнителна стопанска дейност,свързана с предмета на основната му дейност,в съответствие с действащото законодателство,като използва приходите от нея за постигане на определените в устава му цели и му забранява да разпределя печалба.***

***Ал.3. Народно Читалище „П.Р.Славейков-1903” с.Добри дял няма право да предоставя собствено или ползвано от него имущество възмездно или безвъзмездно,за определени дейности и определени лица.***

1. *За хазартни игри и нощни заведения;*
2. *За дейност на нерегистрирани по Закона за вероизповеданията религиозни общности и юридически лица с нестопанска цел на такива общности;*
3. *За постоянно ползване от политически партии и организации;*
4. *проверителната комисия и на членове и техните семейства;*

***Ал.4.*** *Народно Читалище „П.Р.Славейков-1903” с.Добри дял може да се сдружава с други читалища,в читалищните сдружения,за постигане на своите цели,за провеждане на съвместни дейности и инициативи при условията и по реда на Закона за народните читалища.*

***ІІІ. УЧРЕДЯВАНЕ И ЧЛЕНСТВО***

***Чл.10.*** *Народно Читалище „П.Р.Славейков-1903” с.Добри дял е учредено през 1903г.Минималният брой на членовете на читалището трябва да са* ***50*** *дееспособни физически лица.*

***Чл.11.Ал.1.*** *Членовете на читалището са индивидуални и почетни;*

***Ал.2.*** *Индивидуалните членове са български граждани.Те биват действителни и спомагателни.*

*1/н/. Действителните членове са дееспособни лица, навършили 18 години, който участват в дейността на читалището, редовно плащат членски внос за предходната година към датата на ОС в размер на 5****.00/пет лева*** *и имат право да избират и да бъдат избирани.*

*2. Спомагателните членове са лица до 18 години.Те нямат право да избират и да бъдат избирани;те имат право на съвещателен глас.*

***Ал.3.*** *Почетните членове могат да бъдат граждани,които имат особени заслуги за развитието на читалището.Почетните членове не заплащат членски внос.*

***Чл.12.*** *Действителните и почетните членове на читалището имат право:*

***т.1.*** *Да избират и да бъдат избирани в читалищното Настоятелство и Проверителната комисия;* ***т.2.*** *Да участват заедно със спомагателните членове в обсъждането на всички въпроси от дейността на читалището;* ***т.3.*** *Да получават информация за работата на Читалищното настоятелство и Проверителната комисия.*

***Чл.13.*** *Всички членове на читалището са длъжни: - да спазват настоящия Устав; - да плащат ежегодно определения им членски внос; - да пазят и обогатяват читалищното имущество;*

***ІV. ОРГАНИ НА УПРАВЛЕНИЕ***

***Чл.14.*** *Народно Читалище „П.Р.Славейков-1903” с.Добри дял има следните органи на управление:*

***т.1. ОБЩО СЪБРАНИЕ т.2. ЧИТАЛИЩНО НАСТОЯТЕЛСТВО т.3 ПРОВЕРИТЕЛНА КОМИСИЯО***

***Чл.15.Ал.1***  *Върховен орган на Народно Читалище „П.Р.Славейков-1903” с.Добри дял е Общото събрание на неговите членове,имащи право на глас.* ***Ал.2.***  *Общото събрание има следните компетенции:*

1. *Изменя и допълва Устава;*
2. *Определя основните насоки на дейността на читалището;*
3. *Избира и освобождава членове на настоятелството,проверителната комисия и председателите на ЧН и ПК.*
4. *Приема годишния отчет до 30 март на следващата година;*
5. *Приема бюджета на читалището;*
6. *Определя размера на членския внос/по предложение на Настоятелството на годишното-отчетно събрание/.*
7. *Взема решение за членуване или прекратяване на членството на читалището в читалищното дружество.*
8. *Отменя решения на изпълнителните органи на читалището;*
9. *Взема решение за отнасяне до съда на незаконосъобразни действия на ръководството или отделни читалищни членове.*
10. *Взема решение за прекратяване на читалището;*
11. *Приема вътрешни актове,необходими за организацията на дейността на читалището;*
12. *Изключва членовете на читалището.*

***Ал.3.*** *Решенията по чл.15.т.1,8,10 и 12,се вземат с мнозинство най-малко две трети от всички членове.Останалите решения се взимат с мнозинство повече от половината от присъстващите.*

***Ал.4.*** *Решенията на ОС са задължителни за другите органи.*

***Чл.16.Ал.1. Общото събрание се свиква един път в годината,като отчетно и на три години,като отчетно-изборно с писмена покана,която трябва да съдържа дневния ред,датата,часа и мястото на провеждането му и кой го свиква.Тя трябва да бъде получена срещу подпис или връчена не по-късно от 7 дни преди датата на провеждането.В същият срок на вратата на читалището и на други общодостъпни места в селото,поканата трябва да бъде залепена.***

***Ал.2.*** *Общото събрание е законно,ако присъстват най-малко половината от имащите право на глас членове на читалището.****При липсата на кворум събранието се отлага с един час.****Тогава събранието е законно,ако на него присъстват не по-малко от една трета от членовете при редовно общо събрание и не по-малко от половината плюс от членовете при извънредно общо събрание.*

***Ал.3.*** *Извънредно Общо събрание се свиква по преценка на Читалищното настоятелство, по искане на Проверителната комисия или на една трета от действителните членове на читалището, до 15 дни от постъпване на искането,на някои от страните.* ***Чл.17.Ал.1*** *Изпълнителен орган на читалището е настоятелството, което се състои от петима членове,избрани за срок от 3 години.Същите да нямат роднински връзки по права и съребрена линия до четвърта степен.Негови членове могат да бъдат плащалите редовно членски внос.Промени в неговия състав могат да се правят на Общото събрание на читалището.* ***Ал.2.*** *Читалищното настоятелство провежда своите заседания най-малко веднъж на тримесечие, като Председателят уведомява устно членовете и работи при пълна гласност.Заседанията са редовни, ако на тях присъстват повече от половината членове, като решенията се вземат с обикновено мнозинство.* ***Ал.3./н/ Читалищното настоятелство си избира зам.председател и секретар.****Читалищното Настоятелство може да привлича специалисти при решаване на отделни проблеми и направления на дейността.* ***Чл.18.Ал.1.*** *Компетенциите и задълженията на Читалищното настоятелство са:*

1. *Свиква общото събрание;*
2. *Осигурява изпълнението на решенията на общото събрание;*
3. *Подготвя и внася в общото събрание проект за бюджета на читалището и утвърждава щата му;*
4. *Подготвя и внася в общото събрание отчет за дейността на читалището;*
5. *Назначава секретаря на читалището и утвърждава длъжностната му характеристика.*
6. *Внася предложения в Кметството/Общината/ и други органи и организации за строителство, реконструкции,модернизация,поддържане,ремонт и обзавеждане на сградата, за създаване на материали, финансови и кадрови условия за развитие на дейности.*
7. *Утвърждава бюджета и щата на читалището.*
8. *Взема решения за разкриване на допълнителни стопански дейности.*
9. *Решава въпроси за откриване и закриване на самодейни колективи и други форми на работа.*
10. *Взема решение за назначаване и освобождаване на работещите в читалището и за сключване на договори с други физически и юридически лица.*
11. *Взема решение за бракуване на движими вещи.*

***Чл.19.Ал.1.*** *Председателят на читалището е член на настоятелството и се избира от общото събрание за срок от 3 години.* ***Ал.2.***  *Председателят:*

1. *Организира дейността на читалището съобразно закона, устава и решенията на общото събрание*
2. *Представлява читалището*
3. *Свиква и ръководи заседанията на настоятелството и председателства общото събрание*
4. *Отчита дейността си пред настоятелството*
5. *Сключва и прекратява трудови договори със служителите,съобразно бюджета на читалището и въз основа решение на настоятелството.*
6. ***Представя: - в срок до 10 ноември на календарната година ,на Кмета на Община Лясковец,предложение за дейността на читалището за следващата година. – ежегодно до 31 март на настоящата година, пред Кмета на Община Лясковец, докладва за осъществените читалищни дейности в изпълнение на годишната програма и за изразходените бюджетни средства пред предходната година****.*

***Чл.20.Ал.1.***  *Секретарят на читалището:*

1. *Организира изпълнението на решенията на настоятелството включително решенията за изменението на бюджета;*
2. *Организира текущата основа и допълнителна дейност;*
3. *Оперативно ръководи работата на щатния,административния и обслужващ персонал.*
4. *Представя читалището заедно и поотделно с Председателя.*

***Ал.2.*** *Секретаря не може да е в родствени връзки с членовете на настоятелството и на проверителната комисия по права и съребрена линия до четвърта степен,както и да бъде съпруг/съпруга на председателя на читалището.* ***Ал.3.*** *Секретарят на читалището е щатния административен секретар на същото.Той участва в изпълнението на решенията на Общото събрание и настоятелство, осигурява условия за развитие на дейността.*

***Чл.21.Ал.1.*** *Проверителната комисия прави текущи и годишни проверки за законосъобразното изразходване на паричните средства и стоково-материалните ценности, както и за използването и поддържането на материално-техническата база на читалището.Проверителната комисия се състои от трима членове, избрани за срок от 3 години.*

***Ал.2.*** *Членовете на проверителната комисия не могат да бъдат лица, които са в трудовоправни отношения с читалището или са роднини на членовете на настоятелството, на председателя или на секретаря по права линия ,съпрузи,братя,сестри и роднини по сватовство от първа степен.*

***Ал.3.*** *Проверителната комисия осъществява контрол върху дейността на настоятелството,председателя и секретаря на читалището по спазване на закона,устава и решенията на общото събрание.*

***Ал.4.*** *При констативни нарушения проверителната комисия уведомява общото събрание на читалището, а при данни за извършено престъпление и органите на прокуратурата.*

***Чл.22.Ал.1.*** *Не могат да бъдат избирани за членове на настоятелството и на проверителната комисия,лица които са осъждани на лишаване от свобода за умишлени престъпления от общ характер.*

***Ал.2. Членовете на настоятелството , включително председателят и секретарят,подават декларации за конфликт на интереси при условията и по на реда на Закона за предотвратяване и разкриване на конфликт на интереси.Декларациите се обявяват на интернет страницата на читалището при липса на такава се съхраняват в администрацията на читалището.***

***V. ФИНАНСОВА ДЕЙНОСТ И МАТЕРИАЛНА БАЗА***

***Чл.23.Ал.1.*** *Народно читалище „П.Р.Славейков-1903” с.Добри дял , се финансира от републиканския бюджет и бюджета на общината.*

***Ал.2.***  *Набира средства от следните източници:*

1. *Членски внос*
2. *Културно-просветна и информационна дейност*
3. *Субсидия от държавния и общинския бюджет*
4. *Наеми от движимо и недвижимо имущество – голям салон – 30.00 лв.*
5. *Дарения и завещания*
6. *Платени културни услуги с участие на собствени и гостуващи изпълнители и сътрудници.*
7. *Такси за участие в курсове,школи,кръжоци и други форми на обучение,организирано от читалището или съвместно с други организации.*
8. *Други източници-ксерокс услуги и др.*

***Чл.24.Ал.1.*** *Разходите не бива да надвишават приходната част.*

***Ал.2.***  *Оформянето на оправдателните документи и отчитането на разходите се извършват по установения ред.*

***Чл.25.*** *Имуществото на читалището се състои от сграда,обзавеждане,които са предоставени от държавата във владение или собственост,въз основа на разпоредбите на Закона на народните читалища, а също така от собствени имоти и материална база,подарени на читалището или придобити с негови собствени средства.*

***VІ.ПРЕКРАТЯВАНЕ НА ЧИТАЛИЩЕ „П.Р.СЛАВЕЙКОВ-1903”***

***Чл.26. Прекратяването може да стане в две посоки.***

***Ал.1. В основание на: - когато читалището не развива дейност за период от 2 години, т.е. не представя доклади за дейността си , не изпраща отчети пред съответните институции и органи, няма данни да е използвало държавната субсидия и други критерии или обективни признаци, което се констатира от Министерството на културата. – когато са допуснати нередности при учредяването, т.е. не е уточнено по законния ред. - когато е обявено в несъстоятелност, която е свързана само и единствено със стопанската дейност на читалището.***

***Ал.2. В органа: - министърът на Културата вече не може сам да инициира производство за прекратяване на читалище, а трябва да подаде сигнал до прокуратурата, или тя/прокуратурата/ трябва да се самосезира ,чак тогава има право да поиска прекратяване на дейността на читалището, като юридическо лице, от компетенция Окръжен съд.***

***VІІ. АДМИНИСТРАТИВНО НАКАЗАТЕЛНИ РАЗПОРЕДБИ***

***Чл.27.*** *Председател или Секретар на читалището , който предостави имущество в нарушение на забраните, предвидени в ЗНЧ , се наказва с глоба в размер от 500,00 лв.до 1000,00 лв. и с лишаване от право да заема изборна длъжност в читалището за срок от 5 години.*

***Чл.28. Председател на читалището, който не заяви за вписване в публичния регистър, воден към Министъра на Културата предвидените в закона обстоятелства в 7 дневен срок от тяхното вписване в съда , се наказва с глоба от 150,00 лв. до 300,00 лв.***

***Чл.29. Председател на читалището , който не представи доклад за изпълнението на читалищните дейности и за изразходваните от бюджета средства , в предвидения по Закон до 31 март се наказва с глоба от 150,00лв. до 300,00 лв.***

***VІІІ. ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ***

***Чл.30.*** *Читалището има име , Народно Читалище „П.Р.Славейков-1903” с. Добри дял, има кръгъл печат, с надпис в окръжност, Народно Читалище „П.Р.Славейков-1903” с. Добри дял, в средата с разтворена книга,над нея слънце.*

***Чл.31.*** *Празник на читалището е 17 ноември- рождената дата на неговия патрон –Петко Р.Славейков.*

***Чл.32.*** *Настоящият Устав е приет на годишно-отчетно изборно събрание на читалище „ П.Р.Славейков-1903” с. Добри дял състояло се на 22.05.1997г.,променен и допълнен на годишно-отчетно изборно събрание на читалище„ П.Р.Славейков-1903” с. Добри дял, на 28.05.2000г.,променен и допълнен на Общо събрание на читалище „П.Р.Славейков-1903” с. Добри дял на 05.02.2010г.,променен и допълнен на годишно-отчетно изборно събрание на читалище „ П.Р.Славейков-1903” с. Добри дял състояло се на 23.03.2019г.*

*Председател на НЧ при НЧ”П.Р.Славейков-1903” с.Добри дял …………………… /Ганчо Куруджиков/*